Vispārējās tiesas 2018. gada 3. jūlija spriedums – Transtec/Komisija
(Lieta T-616/15) 1
(EAF – ĀKK valstis – Kotonū nolīgums – Kultūras iniciatīvu atbalsta programma portugāļu valodā runājošajās Āfrikas valstīs – Komisijas maksājumi vienībai, kura atbild par programmas finanšu izpildi Gvinejā-Bisavā – Atgūšana pēc finanšu revīzijas – Prasījumu ieskaits – Samērīgums – Nepamatota iedzīvošanās – Ārpuslīgumiskā atbildība)
Tiesvedības valoda – franču
Lietas dalībnieki
Prasītāja: Transtec (Brisele, Beļģija) (pārstāvis: L. Levi, advokāts)
Atbildētāja: Eiropas Komisija (pārstāvji: sākotnēji A. Aresu un S. Bartelt, vēlāk A. Aresu)
Priekšmets
Pirmkārt, prasība, kura ir pamatota ar LESD 263. pantu un kurā ir lūgts atcelt lēmumus par ieskaitu, kas ir ietverti Komisijas 2015. gada 27. augusta, kā arī 7., 16., 23. un 25. septembra vēstulēs par 624 388,73 EUR atgūšanu, kas atbilst daļai no avansa maksājumiem, kuri prasītājai samaksāti kultūras iniciatīvu atbalsta programmas Gvinejā-Bisavā ietvaros, kas tiek finansēta no devītā Eiropas Attīstības fonda (EAF) līdzekļiem, pieskaitot nokavējuma procentus, un, otrkārt, prasība, kura ir pamatota ar LESD 268. pantu un kurā ir lūgta tādu summu restitūcija, kuras iespējami ir saistītas ar nepamatotu iedzīvošanos, kā arī tāda kaitējuma atlīdzināšana, kas prasītājai esot iespējami nodarīts Komisijas rīcības dēļ.
Rezolutīvā daļa
Daļēji atcelt lēmumus par ieskaitu, kas ir ietverti Komisijas 2015. gada 27. augusta, kā arī 7., 16., 23. un 25. septembra vēstulēs par 624 388,73 EUR atgūšanu, kas atbilst daļai no avansa maksājumiem, kuri prasītājai samaksāti kultūras iniciatīvu atbalsta programmas Gvinejā-Bisavā ietvaros, kas tiek finansēta no devītā Eiropas Attīstības fonda (EAF) līdzekļiem, pieskaitot nokavējuma procentus, ciktāl šie lēmumi attiecas uz 312 265,42 EUR atgūšanu, kas atbilst neattaisnotajiem izdevumiem, kuri ir identificēti EAF revīzijas ziņojuma 2007/20859 par darbības programmas aplēsēm un programmas noslēguma aplēsēm ar atsauci FED/2010/249-005 finanšu konstatējumā Nr. 2.
Prasību pārējā daļā noraidīt.
Komisija un Transtec sedz katra savus tiesāšanās izdevumus pati.
____________
1     OV C 27, 25.1.2016.